
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1728 

9 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας Δήμου Αχαρνών. 1 

Τροποποίηση του Οργανισμού Εσωτερικής Υπηρε¬ 
σίας (ΟΕΥ) της Δημοτικής Επιχείρησης Ύδρευ¬ 
σης και Αποχέτευσης Χρυσούπολης Ν. Καβάλας 

(ΔΕΥΑΧ). 2 

Σύσταση νομικού προσώπου δημοσίου δικαίου στο 
Δήμο Κλείτορος Νομού Αρκαδίας με την επωνυ¬ 
μία «Βιβλιοθήκες Δήμου Κλείτορος». 3 

Κατάργηση νομικού προσώπου δημοσίου δικαίου και 
σύσταση δύο (2) νέων ν.π.δ.δ. στο Δήμο Μακρα- 

κώμης Ν. Φθιώτιδας. 4 

Χορήγηση άδειας άσκησης επαγγέλματος Κοινωνι¬ 
κής Λειτουργού στην Δημητριάδου Παρθένα του 

Ιωάννη και της Χρυσούλας. 5 

Καθιέρωση υπερωριακής εργασίας (απογευματινής) 
των υπαλλήλων της Δ/νσης Οικονομικών Υπηρε¬ 
σιών κατά το Δ' τρίμηνο 2005. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος της υπ’ αριθμ. 9900/13.10.2005 
απόφασης Γενικού Γραμματέα Περιφέρειας Κε¬ 
ντρικής Μακεδονίας. 7 


Α ΠΟΦΑΣΕ ΙΣ 

Αριθ. 08/Δ.Τ.Α./26148 (1) 

Τροποποίηση του Οργανισμού Εσωτερικής Υπηρεσίας 
Δήμου Αχαρνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του ν.1188/1981 όπως 
τροποποιήθηκε με τις όμοιες του άρθρου 8 παρ. 5 του 
ν. 2307/1995. 

2. Τις διατάξεις του άρθρου 8 του ν. 2503/1997. 

3. Τις διατάξεις του άρθρου 36 του ν. 2190/1994 καθώς 
και των π.δ. 37α/1987, 22/1990, 50/2001 και 347/2003. 

4. Τις διατάξεις των άρθρων 8 και 12 του ν. 2307/1995 
καθώς και του ν. 2683/1999. 


5. Τις διατάξεις του ν. 2503/1997 άρθρο 9 παρ. 1 και 
άρθρο 18 παρ. 12. 

6. Τις διατάξεις του άρθρου 27 του ν. 3013/2002. 

7. Την υπ’ αριθμ. 562/2005 απόφαση του Δημοτικού 
Συμβουλίου Αχαρνών. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δι¬ 
ατυπώθηκε στο 9ο/5.10.2005 πρακτικό του. 

9. Τα στοιχεία του οικείου φακέλου. 

10. Τις ρυθμίσεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

11. Την υπ’ αριθμ. οικ. 16976/12.11.2003 (ΦΕΚ 1693/Β/2003) 
απόφαση του Γενικού Γραμματέα Περιφέρειας Αττικής 
για μεταβίβαση εξουσίας υπογραφής «Με εντολή Γε¬ 
νικού Γ ραμματέα Περιφέρειας» στο Γ ενικό Διευθυντή 
της Περιφέρειας Αττικής, αποφασίζουμε: 

Εγκρίνουμε την υπ’ αριθμ. 562/2005 απόφαση του 
Δημοτικού Συμβουλίου Αχαρνών που αφορά την τρο¬ 
ποποίηση του Ο.Ε.Υ. του Δήμου και έχει ως εξής: 

ΤΡΟΠΟΠΟΙΗΣΗ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ ΤΟΥ ΔΗΜΟΥ ΑΧΑΡΝΩΝ ΑΤΤΙΚΗΣ 

ΑΡΘΡΟ 1, παρ. 16 
ΔΙΑΡΘΡΩΣΗ ΥΠΗΡΕΣΙΩΝ 

16. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

• Τμήμα Καθαριότητας 

• Τμήμα Πρασίνου 

• Τμήμα Καταστημάτων - Λαϊκών Αγορών 

ΑΡΘΡΟ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ 

ΔΙΕΥΘΥΝΤΗΣ 

Στην αρμοδιότητά του ανήκουν: 

• Η εποπτεία και ο έλεγχος των τμημάτων και γρα¬ 
φείων που συγκροτούν τη διεύθυνσή του. 

• Ο συντονισμός, η κατεύθυνση και η παροχή των 
απαραίτητων οδηγιών στα τμήματα και γραφεία της 
Δ/νσής του για την άσκηση των αρμοδιοτήτων τους, 
σύμφωνα με τις διατάξεις του παρόντος οργανισμού 
και των σχετικών νόμων και διαταγμάτων. 












23796 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Η παραλαβή και η κοινοποίηση στα τμήματα και γρα¬ 
φεία της εισερχόμενης αλληλογραφίας της Δ/νσής του. 

• Η εποπτεία και ο έλεγχος του προσωπικού της 
Δ/νσης Περιβάλλοντος 

• Η κοινοποίηση καθημερινά στο γραφείο προσωπικού 
των δελτίων παρουσίας του προσωπικού που εργάζεται 
εκτός Δημαρχιακού Μεγάρου. 

• Η ανάθεση πρόσθετης εργασίας στους υπαλλήλους 
κάθε γραφείου του τμήματος του κατά την κρίση του, 
όταν παρίσταται ανάγκη, για την αντιμετώπιση υπηρε¬ 
σιακών αναγκών. 

• Η παρακολούθηση των εξελίξεων της τεχνολογίας 
και του τρόπου διάθεσης των απορριμμάτων και η ει¬ 
σήγηση προτάσεων για τη βελτίωση των παρεχόμενων 
υπηρεσιών της διεύθυνσής του. 

• Ο έλεγχος και η θεώρηση των καταστάσεων ημε¬ 
ρομισθίων του προσωπικού της Διεύθυνσης περιβάλ¬ 
λοντος. 

• Η υπογραφή, η μονογραφή όλων των εγγράφων 
που συντάσσονται από τις διάφορες υπηρεσίες της 
διεύθυνσής του. 

• Η παρακολούθηση των νόμων, διαταγμάτων, απο¬ 
φάσεων και εγκυκλίων σε συνεργασία με το γραφείο 
Δημοτικού Συμβουλίου και της Δ/νσης Διοικητικών και 
Οικονομικών Υπηρεσιών. 

• Η μελέτη για τη λήψη μέτρων που στοχεύουν στην 
καλύτερη και αποδοτικότερη λειτουργία της διεύθυν¬ 
σής του. 

ΤΜΗΜΑ ΚΑΘΑΡΙΟΤΗΤΑΣ 

1. Προϊστάμενος 

2. Γραφείο Αντιμετώπισης εκτάκτων αναγκών 

Αρμοδιότητες : 

• Οργάνωση της Πολιτικής Αμυνας στην περιφέρεια 
του Δήμου στο βαθμό που ο νόμος ορίζει. 

•Έχει την ευθύνη της στενής συνεργασίας με τη Γ ενι¬ 
κή Γραμματεία Πολιτικής Προστασίας, τη Νομαρχία και 
τους άλλους συναρμόδιους κεντρικούς φορείς 

• Μεριμνά για την προετοιμασία του Δήμου, των Υπη¬ 
ρεσιών του, των φορέων της Πόλης και των Δημοτών 
για την αντιμετώπιση των εκτάκτων αναγκών 

•Έχει την ευθύνη της καταγραφής όλου του απαραί¬ 
τητου προσωπικού, της κατανομής του κατά περίπτωση, 
του συντονισμού όλου του ανθρώπινου δυναμικού, τόσο 
αυτού που ανήκει στις υπηρεσίες του Δήμου όσο και 
του δυναμικού των φορέων της πόλης καθώς και των 
εθελοντών. 

• Τηρεί καταστάσεις με ονόματα, διευθύνσεις, τηλέ¬ 
φωνα, καταγράφει όλα τα απαραίτητα οχήματα (Δήμου, 
φορέων και κατοίκων - εθελοντών) μηχανήματα και ερ¬ 
γαλεία που κατά περίπτωση είναι απαραίτητα. 

3. Γ ραφείο Αποκομιδής Απορριμμάτων και Οδοκαθα- 
ρισμού 

Είναι υπεύθυνο για την άρτια καθ/τα της πόλης μας 
και των κοινοχρήστων χώρων και συμμορφώνεται στις 
οδηγίες και εντολές του Προϊσταμένου του τμήματος. 

Μεριμνά για την περισυλλογή και αποκομιδή των 
απορριμμάτων της πόλης και των ακαλύπτων χώρων, 
την καθ/τα και πλύσιμο των οδών, πλατειών, ουρητηρί¬ 
ων, χώρων λαϊκών αγορών κ.λ.π. 

Έχει την επίβλεψη σε συνεννόηση με τις Υγειονομι¬ 
κές αρχές και την Αστυνομία, της υγιεινής της πόλης, 


την οποία επιτυγχάνει με απολυμάνσεις, διαρρυθμίσεις 
ακαλύπτων ρεμάτων όπως και χώρων που υπάρχουν 
στάσιμα νερά. 

Τηρεί τα αναγκαία για την διεξαγωγή της καθ/τας 
βιβλία, διαγράμματα. 

Συγκεντρώνει και κατατάσσει τα σχετικά με την καθ/ 
τα στατιστικά στοιχεία, συντάσσει δε κάθε μήνα πλή¬ 
ρεις καταστάσεις στατιστικής κινήσεως της υπηρεσίας 
καθ/τας. 

Επιλύει γενικά κάθε ζήτημα που έχει σχέση με την 
περισυλλογή, αποκομιδή, καταστροφή ή εκμετάλλευση 
των απορριμμάτων με γνώμονα τις υπάρχουσες και τις 
δημιουργούμενες συνθήκες. 

Μεριμνά γενικά για την λήψη κάθε μέτρου απαραίτη¬ 
του για την εύρυθμη λειτουργία του τμήματος. 

Στην αρμοδιότητα του γραφείου υπάγεται το εργατο- 
τεχνικό προσωπικό, οδοκαθαριστές, εργάτες αποκομι¬ 
δής, εποπτικό προσωπικό και οδηγοί αυτοκινήτων. 

Το γραφείο αυτό ελέγχει και παρακολουθεί τον τομέα 
της αποκομιδής των απορριμμάτων, την μεταφορά, ζύ¬ 
γιση, απόρριψη και ενταφιασμό των απορριμμάτων στις 
χωματερές, την αποκομιδή των οικιακών απορριμμάτων, 
των λαϊκών αγορών, ξενοδοχείων κ,λ.π. καθώς και του 
οδοκαθαρισμού δηλαδή όλου του οδικού δικτύου της 
πόλης, κοινόχρηστων χώρων, πλατειών, εγκαταλειμμέ¬ 
νων ιδιοκτησιών κ.λ.π. 

4. Γ ραφείο Κίνησης και Εποπτείας Καθ/τος 

Είναι αρμόδιο για τον προγραμματισμό της κινήσεως 
των πάσης φύσεως οχημάτων του Δήμου και καθορίζει 
το διατιθέμενο προσωπικό, οδηγούς και εργάτες. 

Η εργασία των οδηγών και των εργατών μπορεί να 
είναι πρωινή, απογευματινή και βραδινή ανάλογα με τις 
ανάγκες της Υπηρεσίας καθώς και Κυριακές και αργίες, 
αναλόγως των αναγκών που παρουσιάζονται. 

Μεριμνά για τον εφοδιασμό των οχημάτων με καύσιμα 
και λιπαντικά και ελέγχει την κατανάλωσή τους. Εκδίδει 
τις εντολές για την προμήθειά τους. 

Φροντίζει για την έγκαιρη ασφάλιση όλων των αυτοκι¬ 
νήτων του Δήμου γενικά και αναφέρει κάθε διαπιστού- 
μενη ζημιά στα αυτοκίνητα από υπαιτιότητα των οδηγών 
τους. Είναι αρμόδιο για τη λήψη και εφαρμογή των 
ενδεδειγμένων για τη φύλαξη των αυτοκινήτων μέτρων. 
Αναφέρει κάθε ζημιά που προκαλούν ή προκαλείται στα 
αυτοκίνητα του Δήμου και ενεργεί για την απόδοση και 
διεκδίκηση του αντιτίμου των ζημιών. 

Μεριμνά για την προμήθεια των αναγκαίων εργαλείων 
και ανταλλακτικών και είναι υπεύθυνο για κάθε αδικαι¬ 
ολόγητη απώλεια, φθορά ή καταστροφή μηχανημάτων, 
εργαλείων, διαφόρων συσκευών που χειρίζονται όταν 
αυτή οφείλεται σε αμέλεια ή κακή Χρήση. 

Οι αρμοδιότητες και τα καθήκοντα των εποπτών καθ/ 
τας καθορίζονται ως εξής : 

Εκτελούν άμεσα τις εντολές του Προϊσταμένου καθ/ 
τας. 

Ακολουθούν το ωράριο εργασίας του εργατοτεχνικού 
προσωπικού καθ/τας του Δήμου. 

Ελέγχουν το ωράριο εργασίας για όλο το εργατοτε- 
χνικό προσωπικό του Δήμου 

Επιβλέπουν την ενημέρωση των καρτελών παρουσίας 
του προσωπικού κατά την προσέλευση ή αποχώρησή 

τους και ενημερώνουν τον Προϊστάμενο του τμήματος 
για τις σημειούμενες απουσίες. 

Επιβλέπουν προσωπικά την επιτόπου εκτέλεση των 
εργασιών που ανατίθενται στο εργατοτεχνικό προσω¬ 
πικό σύμφωνα με το καταρτιζόμενο πρόγραμμα. 

Δέχονται τα παράπονα ή αιτήματα των κατοίκων της 
περιφέρειας σχετικά με την καθ/τα και φροντίζουν εφ’ 
όσον πρόκειται για θέματα καθημερινότητας για την 
αντιμετώπισή τους. 

Ενημερώνουν τον Προϊστάμενο του τμήματος και τον 
Δ/ντή της Δ/νσης για όσες διαπιστώσεις κάνουν κατά 
την εκτέλεση των καθηκόντων τους. 

Αναφέρουν αμέσως τις ελλείψεις σε είδη, εργαλεία 
και υλικά που αφορούν τα μέσα που χρησιμοποιούνται 
από την υπηρεσία καθ/τας. 

Φροντίζουν ώστε τα υπάρχοντα αναγκαία μέσα για 
την εκτέλεση της δουλειάς των εργαζομένων, να βρί¬ 
σκονται στον ενδεδειγμένο χώρο που χρειάζονται. 

5. Γραφείο Συντήρησης Επισκευής Οχημάτων, Μηχα¬ 
νημάτων και Κάδων Απορριμμάτων 

Είναι υπεύθυνο για την επισκευή, συντήρηση και καλή 
λειτουργία όλων των οχημάτων και μηχανημάτων του 
Δήμου καθώς και των κάδων απορριμμάτων, είτε αυτά 
γίνονται στο συνεργείο του Δήμου ή εκτός Δήμου. 

Ελέγχει καθημερινά τα αυτοκίνητα, μηχανήματα και 
κάδους απορριμμάτων του Δήμου και εκδίδει σχετικό 
σημείωμα καλής λειτουργίας τους, διαφορετικά μερι¬ 
μνά για την επισκευή τους προβαίνοντας σε όλες τις 
απαραίτητες ενέργειες. 

Εισηγείται στον Προϊστάμενο τμήματος την αντικατά¬ 
σταση οχημάτων, μηχανημάτων ή κάδων απορριμμάτων, 
των οποίων η συντήρηση κρίνεται ασύμφορη. 

6. Γ ραφείο Διαχείρισης Υλικών και Ανταλλακτικών 

Μεριμνά για την προμήθεια των αναγκαίων εργαλείων, 

ανταλλακτικών νέων οχημάτων κ.λ.π. είτε λόγω αυξήσε- 
ως των αναγκών είτε για την αντικατάσταση παλαιών 
των οποίων έχει την ευθύνη για τη σωστή διαχείριση 
και διάθεση. 

Τηρεί όλα τα απαραίτητα βιβλία διαχείρισης και διά¬ 
θεσης των υλικών εργαλείων και ανταλλακτικών κ.λ.π. 

Παρακολουθεί την εκτέλεση κάθε παραγγελίας προ¬ 
μήθειας μέχρι και της παραλαβής των παραγγελθέντων 
ειδών. 

Ετοιμάζει περιοδικούς απολογισμούς προγραμμάτων 
προμηθειών και απολογισμούς των προμηθειών. 

Φροντίζει για τον χαρακτηρισμό άχρηστων υλικών 
που είναι ακατάλληλα και φροντίζει την τήρηση των 
διαδικασιών καταστροφής, απομάκρυνσης και εκποίη¬ 
σης των υλικών. 

Τηρεί αρχείο παγίων κινητών περιουσιακών στοιχείων 
του τμήματος καθ/τος. 

7. Γ ραφείο Απόσυρσης Στερεών Αποβλήτων (Ανακύ¬ 
κλωση) 

Μεριμνά για τον προγραμματισμό της αποκομιδής των 
ογκωδών και άχρηστων αντικειμένων. 

Επιμελείται της σωστής τήρησης του προγράμματος 
μεταφοράς τους. 

Ενημερώνεται για τις καταγγελίες των δημοτών και 
για την διεκπεραίωση των αιτημάτων τους. 

Μεριμνά για την περισυλλογή και διάθεση των ανα¬ 
κυκλωμένων υλικών (χαρτί, γυαλί, αλουμίνιο). 


8. Γ ραφείο Δημόσιας Υγείας 

• Μελέτη και εφαρμογή προγραμμάτων βελτίωσης 
της δημόσιας υγείας 

• Μέριμνα για την εφαρμογή - τήρηση των προβλε- 
πομένων υγειονομικών διατάξεων που αφορούν την 
ύδρευση, αποχέτευση, κοιμητήρια, δημοτικούς χώρους 
άθλησης, γυμναστήρια, δημοτικές και λαϊκές αγορές, 
την καθαριότητα και τη διαχείριση των απορριμμάτων, 
λουτρών και αποχωρητηρίων, παιδικούς - βρεφικούς 
- βρεφονηπιακούς σταθμούς και νηπιαγωγείων, κέντρων 
ψυχαγωγίας και αναψυχής ηλικιωμένων, την λειτουργία 
περιπτέρων και κυλικείων εντός κοινοχρήστων χώρων, 
την ηχορύπανση και την προστασία του περιβάλλοντος 
γενικότερα 

• Ζητήματα σχολικής υγιεινής - σχολικά κυλικεία 

• Αντιμετώπιση προβλημάτων ανθυγιεινών εστιών 
(από στάσιμα νέρα, εγκαταλελειμμένα σπίτια, οικόπεδα 
χωρίς περίφραξη κλπ) 

• Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες, 
μυοκτονίες) 

9. Γ ραφείο Υγιεινής και Ασφάλειας Εργαζομένων 

Απαρτίζεται από τον Τεχνικό ασφαλείας και τον Ιατρό 

εργασίας. Παρέχει υποδείξεις και συμβουλές γραπτά ή 
προφορικά σχετικά με την υγιεινή και ασφάλεια της ερ¬ 
γασίας και την πρόληψη των εργατικών ατυχημάτων. 

Τηρεί τα ειδικά για το γραφείο βιβλία. 

Συμβουλεύει σε θέματα σχεδιασμού, προγραμματι¬ 
σμού- κατασκευής, συντήρησης των εγκαταστάσεων. 

Ελέγχει την ασφάλεια των εγκαταστάσεων και τε¬ 
χνικών μέσων και λαμβάνει μέτρα προστασίας των ερ¬ 
γαζομένων. 

10. Γραφείο Γραμματειακής Υποστήριξης 

Στην αρμοδιότητά του ανήκουν: 

• Η τήρηση αρχείου φακέλων, Νόμων, Εγκυκλίων, Δια¬ 
ταγμάτων κ.λ.π. που αφορούν το αντικείμενο της Δ/νσης 
Περιβάλλοντος και η διεκπεραίωση της αλληλογραφίας 
της Δ/νσης. 

• Η διεκπεραίωση των διοικητικών υποχρεώσεων της 
Δ/νσης. 

• Η δακτυλογράφηση εγγράφων της Δ/νσης Περι¬ 
βάλλοντος 

• Η συνεργασία με τον αναπληρωτή Δ/ντή για τις 
υποχρεώσεις και αρμοδιότητες του γραφείου του Δ/ντή 
σε περίπτωση απουσίας του. 

• Η κράτηση σημειώσεων για τα προβλήματα που 
δέχεται τηλεφωνικά από τους δημότες και η ενημέρωση 
των τμηματαρχών. 

ΤΜΗΜΑ ΠΡΑΣΙΝΟΥ 

1. Προϊστάμενος 

2. Γ ραφείο Συντήρησης και Ανάπτυξης Πρασίνου 

Είναι αρμόδιο για την εκτέλεση εργασιών ανάπτυξης 

και συντήρησης χώρων πρασίνου, σύμφωνα με τις μελέ¬ 
τες που συντάσσονται από τη Δ/νση Μελετών, δηλαδή 
βελτίωσης και επέκτασης συντήρησης, καθαριότητας, 
φυτοπροστασίας, των χώρων πρασίνου καθώς και των 
υπαίθριων χώρων γενικότερα μέσα στα όρια του Δή¬ 
μου (περιαστικό πράσινο, πάρκα, κήποι, άλση, παιδικές 
χαρές, δενδροστοιχίες, παρτέρια κλπ) 

Ειδικότερα οι αρμοδιότητες του Τμήματος στο προη¬ 
γούμενο γενικό αντικείμενο περιλαμβάνουν : 

• Κατάρτιση και εφαρμογή βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος, φυτοπροστασίας των χώρων πρασίνου του 
Δήμου 

• Ανάλυση των προηγουμένων προγραμμάτων και 
καθορισμός αναγκών σε τεχνικό εξοπλισμό, εργαλεία, 
ανθρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά κλπ. 

• Εισήγηση για την αναγκαιότητα ανάθεσης φυτοτε- 
χνικών εργασιών σε τρίτους. Τήρηση των διαδικασιών 
ανάθεσης τέτοιων εργασιών σε τρίτους. Επίβλεψη των 
εργασιών που εκτελούνται από τρίτους. 

• Κατάρτιση τεχνικών προδιαγραφών για την προ¬ 
μήθεια εξοπλισμού, μηχανημάτων, φυτών, λιπασμάτων, 
φυτοφαρμάκων κλπ. Συμμετοχή στις επιτροπές αξιολό¬ 
γησης προσφορών και στις επιτροπές παραλαβής των 
προηγουμένων ειδών. 

• Συγκρότηση, οργάνωση, συντονισμός και γενικά δι¬ 
οίκηση των συνεργείων του Τμήματος για την εκτέλεση 
των κηποτεχνικών εργασιών. 

3. Γραφείο Διαχείρισης και Προστασίας Δασών 

• Επεξεργασία προτάσεων προς τις αρμόδιες υπη¬ 
ρεσίες για την προστασία και διαχείριση δασικών πε¬ 
ριοχών του Δήμου. 

• Σε συνεργασία με τις τεχνικές υπηρεσίες διατύπωση 
προτάσεων μελέτης και εκτέλεσης έργων υποδομής 
(πχ. Δασικής οδοποιίας, κτιρίων, διευθέτησης δασικών 
χειμάρρων, κατασκευής υδατοδεξαμενών, κατασκευ¬ 
ής σημείων υδροληψίας για πυροσβεστικά οχήματα, 
υποδομών βοσκοτόπων, χώρων αναψυχής, αντιπυρικών 
ζωνών κλπ). 

• Διατύπωση προτάσεων στο Δασαρχείο ή στο Τμή- 
μα Αναδασώσεων του Υπουργείου Γεωργίας για την 
αναδάσωση περιοχών. 

• Συμμετοχή του Δήμου στην οργάνωση της πυρο¬ 
προστασίας των δασών. 

• Υποβολή προτάσεων στην Ε.Ε. και στο Υπουργείο 
Γεωργίας για χρηματοδότηση ενεργειών προστασίας 
- αξιοποίησης δασών και ανάπτυξης ορεινών - μειονε¬ 
κτικών περιοχών. 

4. Γραφείο Παιδικών Χαρών 

Μεριμνά : 

• Για την δημιουργία νέων παιδικών χαρών σε κοινό¬ 
χρηστους χώρους του Δήμου 

• Για τη φύλαξη, καθαριότητα και συντήρηση του 
εξοπλισμού των παιδικών χαρών του Δήμου. 

5. Γ ραφείο αποθήκευσης υλικών, εργαλείων και μη¬ 
χανημάτων 

Μεριμνά ούτως ώστε ο χώρος των αποθηκών να είναι 
αεριζόμενος με σχετικά μικρή υγρασία και να διαθέτει 
ειδικούς χώρους για τη φύλαξη και ταξινόμηση των 
υλικών, των εργαλείων και των μηχανημάτων. 

Να υπάρχει ειδικός χώρος για την συντήρηση των 
εργαλείων και των μηχανημάτων. 

Διατηρεί βιβλίο που φαίνεται η διανομή των εργαλεί¬ 
ων και Μηχανημάτων στο προσωπικό. 

6. Γ ραφείο Κινήσεως 

Είναι αρμόδιο για την κίνηση των διαφόρων Γεωργι- 
κών Μηχανημάτων και εργαλείων του Τμήματος Κηπο- 
τεχνίας και Πρασίνου. Μεριμνά για τον εφοδιασμό των 


Γεωργικών Μηχανημάτων με καύσιμα και Λιπαντικά και 
ελέγχει την κατανάλωσή τους. 

Τηρεί τα υπό του Νόμου προβλεπόμενα βιβλία και 
εισηγείται αρμοδίως για την επισκευή τους. 

7. Γ ραφείο Γ ραμματείας 

Τηρεί μητρώο όλων των εργαζομένων στο τμήμα με το 
αντικείμενο εργασίας τους. Συγκεντρώνει τα ημερήσια 
δελτία εργασίας όλων των εργαζομένων και συντάσσει 
τα παραστατικά στοιχεία ημερήσιας εργασίας, τα οποία 
αποστέλλει στο τμήμα προσωπικού του Δήμου για την 
σύνταξη στο τμήμα μισθοδοτικών καταστάσεων. 

Προγραμματίζει τις ετήσιες άδειες των εργαζομένων 
και αποστέλλει τα σχετικά έντυπα μετά την υπογραφή 
τους από τον Δ/ντή στο Τμήμα Προσωπικού. Τηρεί πρω¬ 
τόκολλο εισερχόμενης και εξερχόμενης αλληλογραφίας 
στο Τμήμα. 

ΤΜΗΜΑ ΚΑΤΑΣΤΗΜΑΤΩΝ - ΛΑΪΚΩΝ ΑΓΟΡΩΝ 

1. Προϊστάμενος 

2. Γ ραφείο Λαϊκών Αγορών - Περιπτέρων - Μικρο- 
πωλητών 

Είναι αρμόδιο για : 

• Την έκδοση αδειών πωλητών λαϊκών αγορών και 
την ανανέωση αυτών. 

• Χορήγηση άδειας περιπτέρων, μικροπωλητών σύμ¬ 
φωνα με τον Νόμο. Ορισμός θέσεων, έλεγχος, αλληλο¬ 
γραφία με Νομαρχία και λοιπές υπηρεσίες. 

• Τη μέριμνα και λειτουργία των λαϊκών αγορών του 
Δήμου. 

• Την εφαρμογή των δημοτικών, νομαρχιακών διατά¬ 
ξεων περί λαϊκών αγορών. 

• Την εποπτεία της ορθής λειτουργίας. 

• Την χορήγηση θέσεων σε συνεργασία με το Σωμα¬ 
τείο πωλητών λαϊκών αγοράς. 

• Την εισήγηση για τη λήψη οποιουδήποτε αναγκαίου 
μέτρου για την καλύτερη λειτουργία τους. 

• Την εισήγηση στο Δήμαρχο για την ίδρυση νέων 
λαϊκών αγορών. 

3. Γ ραφείο Δημοτικού Κοιμητηρίου 

Είναι αρμόδιο για: 

• Την τήρηση των διαδικασιών λειτουργίας του δημο¬ 
τικού κοιμητηρίου σύμφωνα με τους ισχύοντες νόμους 
και ειδικότερους Κανονισμούς Λειτουργίας, διοίκησης 
και διαχείρισής του. 

• Τον σχεδίασμά, την εισήγηση και εφαρμογή προ¬ 
γραμμάτων βελτίωσης και ανανέωσης κοινών και οικο¬ 
γενειακών τάφων. 

• Την τήρηση των διαδικασιών και αρχείων κατα¬ 
γραφής των γεγονότων και πληροφοριακών στοιχείων 
που σχετίζονται με τη λειτουργία του δημοτικού κοι¬ 
μητηρίου. 

• Τη συνεργασία με την Οικονομική Υπηρεσία για την 
τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών ως προς τη 
λειτουργία του δημοτικού κοιμητηρίου και την απόδοση 
των εισπραττομένων ποσών σύμφωνα με τις διαχειρι¬ 
στικές διαδικασίες του Δήμου. 

• Για την καθαριότητα, τη φύλαξη, τη διακόσμηση και 
την τήρηση των κανόνων λειτουργίας στους χώρους 
του κοιμητηρίου. 

• Για τη συντήρηση - κατασκευή των τάφων και τη 
συντήρηση της τεχνικής υποδομής και του πράσινου 
στους χώρους, τα κτίρια και γενικά στις εγκαταστάσεις 
του δημοτικού κοιμητηρίου. 

• Για την εκτέλεση εργασιών ταφής - εκταφής. 

• Την σύνταξη ή συμμετοχή στη σύνταξη κανονισμών 
λειτουργίας των κοιμητηρίων του Δήμου. 

4. Γραφείο Αδειών Καταστημάτων 

Χορήγηση αδειών ίδρυσης και λειτουργίας όλων των 
καταστημάτων και επιχειρήσεων οι όροι λειτουργίας 
των οποίων καθορίζονται από υγειονομικές διατάξεις. 

• Χορήγηση των αδειών λειτουργίας μουσικής σε 
δημ. Κέντρα που προβλέπονται από υγειονομικές δι¬ 
ατάξεις. 

• Χορήγηση αδειών εγκατάστασης και λειτουργίας 
ψυχαγωγικών παιχνιδιών που προβλέπονται από αστυ¬ 
νομικές διατάξεις. 

• Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επι¬ 
χειρήσεων που προβλέπονται από τον νόμο. 

• Επιμελείται για την επιβολή διοικητικών κυρώσεων 
σε παραβάτες των όρων λειτουργίας των καταστημά¬ 
των (προσωρινή ή οριστική ανάκληση αδείας ή σφρά¬ 
γιση σύμφωνα με τις διατάξεις). 

5. Γ ραφείο Γ ραμματείας 

Τηρεί μητρώο όλων των εργαζομένων στο τμήμα με το 
αντικείμενο εργασίας τους. Συγκεντρώνει τα ημερήσια 
δελτία εργασίας όλων των εργαζομένων και συντάσσει 
τα παραστατικά στοιχεία ημερήσιας εργασίας, τα οποία 
αποστέλλει στο τμήμα προσωπικού του Δήμου για την 
σύνταξη στο τμήμα μισθοδοτικών καταστάσεων. 

Προγραμματίζει τις ετήσιες άδειες των εργαζομένων 
και αποστέλλει τα σχετικά έντυπα μετά την υπογραφή 
τους από τον Δ/ντή στο Τμήμα Προσωπικού. Τηρεί πρω¬ 
τόκολλο εισερχόμενης και εξερχόμενης αλληλογραφίας 
στο Τμήμα. 

ΑΡΘΡΟ 7 παρ. 9 

ΠΡΟΪΣΤΑΜΕΝΟΙ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

9. Διεύθυνση Περιβάλλοντος 

Μία (1) θέση Δ/ντή 

Από τους κλάδους ΠΕ 9 ή ΠΕ 14 ή ΤΕ 13 ή ΔΕ 1 ή 
ΔΕ 5 

• Τ μήμα Καθαριότητας 

Μία (1) θέση Τμηματάρχη από τους κλάδους ΠΕ 9 ή 
ΠΕ 14 ή ΤΕ 11ή ΤΕ 13 ή ΔΕ 1 ή ΔΕ 2 

• Τμήμα Πρασίνου 

Μία (1) θέση Τμηματάρχη από τους κλάδους ΠΕ 9 ή 
ΤΕ 13 ή ΔΕ 1 

• Τμήμα Καταστημάτων - Λαϊκών Αγορών 

Μία (1) θέση Τμηματάρχη από τους κλάδους ΠΕ 9 ή 
ΠΕ 14 ή ΤΕ 13 ή ΤΕ 17 ή ΔΕ 1 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δή¬ 
μου. 

Κατά τα λοιπά ισχύει ο ΟΕΥ του Δήμου Αχαρνών που 
δημοσιεύθηκε στο ΦΕΚ 532/τ.Β729.3.2004. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Παλλήνη, 24 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθ.12948 (2) 

Τροποποίηση του Οργανισμού Εσωτερικής Υπηρεσίας 
(ΟΕΥ) της Δημοτικής Επιχείρησης'Υδρευσης και Απο¬ 
χέτευσης Χρυσούπολης Ν. Καβάλας (ΔΕΥΑΧ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις του άρθ. 7 του ν. 1069/1980 «περί κινή¬ 
τρων για την ίδρυση των ΔΕΥΑ». 

2 Τις διατάξεις του άρθ. 6 του ν. 2307/1995 «περί προ¬ 
σαρμογής νομοθεσίας αρμοδιότητας ΥΠ.ΕΣ.Δ.Δ.Α.» 

3. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις» 

4. Την υπ’ αριθμ. 120/2001 απόφαση του Δημοτικού 
Συμβουλίου Δήμου Χρυσούπολης «Περί εγκρίσεως του 
Ο.Ε.Υ. της ΔΕΥΑ Χρυσούπολης» η οποία εγκρίθηκε με 
την υπ’ αριθμ. 6760/13.7.2001 απόφαση του Γεν. Γραμ¬ 
ματέα Περιφ. Α.Μ.Θ., (ΦΕΚ 1227/Β/20.9.2001). 

5. Τις υπ’ αριθμ. 58/2005 και 88/2005 αποφάσεις του 
Διοικητικού Συμβουλίου της ΔΕΥΑ Χρυσούπολης, «περί 
τροποποίησης του ΟΕΥ της», οι οποίες εγκρίθηκαν με 
τις υπ’ αριθμ. 160/2005 και 244/2005 όμοιες του Δημο¬ 
τικού Συμβουλίου Χρυσούπολης αντίστοιχα. 

6. Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής «Με εντολή 
Γ ενικού Γ ραμματέα» στον Προϊστάμενο Δ/σης Τ.Α. και 
Διοίκησης, αποφασίζουμε: 

Εγκρίνουμε τις αριθ.58/2005 και 88/2005 αποφάσεις 
του Διοικητικού Συμβουλίου της ΔΕΥΑ Χρυσούπολης Ν. 
Καβάλας «Περί τροποποίησης του ισχύοντος Οργανι¬ 
σμού Εσωτερικής Υπηρεσίας» (απόφαση της υπ’ αριθμ. 
6760/13.7.2001, ΦΕΚ 1227/Β/20.9.2001), ως εξής: 

Στο άρθρο 10 παρ.5 του ΟΕΥ της ΔΕΥΑ Χρυσούπολης 
προστίθενται οι κάτωθι θέσεις: 

Εδάφ. 2 (Κλάδος ΠΕ Τεχνικός) 

Μία (1) θέση Χημικού-Μηχανικού. 

Προσόντα: 

α. -Κύρια: Πτυχίο ή δίπλωμα Α.Ε.Ι. της ημεδαπής και το 
ομώνυμο ή αντίστοιχης ειδικότητας πτυχίο ή δίπλωμα 
του Ελληνικού Ανοικτού Πανεπιστημίου ΑΕΙ και των Προ¬ 
γραμμάτων Σπουδών Επιλογής ΑΕΙ ημεδαπής ή ισότιμο 
αντίστοιχης ειδικότητας σχολών της αλλοδαπής. 

β. -Πρόσθετα: Άριστη γνώση της αγγλικής ή γαλλικής 
ή γερμανικής γλώσσας. 

Υποχρεωτικά γνώση πληροφορικής και χειρισμού Η/Υ 
σε βασικό επίπεδο στα αντικείμενα: (α) επεξεργασίας 
κειμένων, (β) υπολογιστικών φύλλων, (γ) υπηρεσιών δια¬ 
δικτύου, (δ) βάσεων δεδομένων και (ε) παρουσιάσεων. 

Εμπειρία τουλάχιστον τριών (3) ετών σε οργάνωση 
χημείου σε αναλύσεις σε υπεύθυνη θέση ιδιωτικής, δη¬ 
μόσιας ή Ο.Τ.Α. επιχείρησης. 

Μεταπτυχιακές σπουδές σε θέματα σχετικά με την 
ειδικότητά του. 

Εδάφ. 3 (Κλάδος ΤΕ Διοικητικός-Λογιστικός) 

Μία (1) θέση Εποπτών Δημόσιας Υγείας. 

Προσόντα: 

α. -Κύρια: Πτυχίο ή δίπλωμα Τ.Ε.Ι. της ημεδαπής ή 
και το ομώνυμο ή αντίστοιχης ειδικότητας πτυχίο ή 
δίπλωμα των Προγραμμάτων Σπουδών Επιλογής ΤΕΙ 
ημεδαπής ή ΚΑΤΕΕ ή ισότιμων σχολών της ημεδαπής 
ή αλλοδαπής. 

Άδεια ασκήσεως επαγγέλματος Επόπτη Δημόσιας 
Υγείας. 

β. -Πρόσθετα: Πολύ καλή γνώση της αγγλικής ή γαλ¬ 
λικής ή γερμανικής γλώσσας. Υποχρεωτικά γνώση πλη¬ 
ροφορικής και χειρισμού Η/Υ σε βασικό επίπεδο στα 
αντικείμενα: (α) επεξεργασίας κειμένων, (β) υπολογι¬ 
στικών φύλλων, (γ) υπηρεσιών διαδικτύου, (δ) βάσεων 
δεδομένων και (ε) παρουσιάσεων. 

Εμπειρία τουλάχιστον ενός (1) έτους στην αντίστοιχη 
ειδικότητα 

Εδάφ.4 (Κλάδος ΤΕ Τεχνικός) 

Μία (1) θέση Τεχνολόγων-Πολιτικών Δομικών'Εργων. 

Προσόντα: 

α. -Κύρια: Πτυχίο ή δίπλωμα Τ.Ε.Ι. της ημεδαπής ή 
τίτλων σχολών της ημεδαπής ή αλλοδαπής ή ΚΑΤΕΕ ή 
ισότιμων σχολών της ημεδαπής ή αλλοδαπής. 

β. -Πρόσθετα: Πολύ καλή γνώση της αγγλικής ή γαλ¬ 
λικής ή γερμανικής γλώσσας. Υποχρεωτικά γνώση πλη¬ 
ροφορικής και χειρισμού Η/Υ σε βασικό επίπεδο στα 
αντικείμενα: (α) επεξεργασίας κειμένων, (β) υπολογι¬ 
στικών φύλλων, (γ) υπηρεσιών διαδικτύου, (δ) βάσεων 
δεδομένων και (ε) παρουσιάσεων. 

Εμπειρία τουλάχιστον δύο (2) ετών σε κατασκευές ή 
επιβλέψεις υδραυλικών έργων. 

Εδάφ.6 (Κλάδος ΔΕ Εργοδηγών) 

Μία (1) θέση Χημικών Εργαστηρίου. 

Προσόντα: 

α. -Κύρια: Δίπλωμα Επαγγελματικής κατάρτισης ΙΕΚ 
ή πτυχίου Α' ή Β' κύκλου σπουδών τεχνικού / επαγγελ¬ 
ματικού εκπαιδευτηρίου ή απολυτηρίου τίτλου: ενιαίου 
πολυκλαδικού λυκείου ή τεχνικού επαγγελματικού λυκεί¬ 
ου ή τεχνικής επαγγελματικής σχολής δευτεροβάθμιας 
εκπαίδευσης ή πτυχίο Τεχνικής Επαγγελματικής Εκπαί¬ 
δευσης (Τ.Ε.Ε.) Β' κύκλου ή σχολής μαθητείας ΟΑΕΔ του 
ν. 1346/83 ή άλλου ισότιμου τίτλου σχολικής μονάδας 
της ημεδαπής ή αλλοδαπής, προσόν διορισμού ορίζεται 
το ομώνυμο ή αντίστοιχο πτυχίο ή δίπλωμα ή απολυτή¬ 
ριος τίτλος των παραπάνω σχολικών μονάδων. 

β. -Πρόσθετα: Υποχρεωτικά γνώση πληροφορικής και 
χειρισμού Η/Υ σε βασικό επίπεδο στα αντικείμενα: 

(α) επεξεργασίας κειμένων, (β) υπολογιστικών φύλλων, 
(γ) υπηρεσιών διαδικτύου, (δ) βάσεων δεδομένων και (ε) 
παρουσιάσεων. 

Εμπειρία τουλάχιστον δύο (2) ετών στην αντίστοιχη 
ειδικότητα. 

ΑΚΡΟΤΕΛΕΥΤΕΙΑ ΔΙΑΤΑΞΗ. 

Από τις παραπάνω διατάξεις προκαλείται δαπάνη 
ύψους 245.000,00 € για την οποία έχουν εγγράφει 
ανάλογες πιστώσεις στον προϋπολογισμό της ΔΕΥΑ 
Χρυσούπολης έτους 2005 και συγκεκριμένα στους ΚΑ. 
60.00.0000 και ΚΑ.60.03.0000. 


Κατά τα λοιπά ισχύει η υπ’ αριθμ. 6760/13.7.2001 από¬ 
φαση του Γεν. Γραμματέα Περιφ. Α.Μ.Θ., (ΦΕΚ 1227/Β/ 
20.9.2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 

-♦- 

Αριθ.16802 (3) 

Σύσταση νομικού προσώπου δημοσίου δικαίου στο Δήμο 
Κλείτορος Νομού Αρκαδίας με την επωνυμία «Βιβλι¬ 
οθήκες Δήμου Κλείτορος». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του ν.2539/1997 «Συ¬ 
γκρότηση της ΠρωτοβάθμιαςΤοπικής Αυτοδιοίκησης» 
(ΦΕΚ 244/Α). 

2. Τις διατάξεις των άρθρων 198, 199, 200 παρ. 1, 3 
και 4 και 203 και 204 Δημοτικού και Κοινοτικού Κώδικα 
π.δ/τος 410/1995 (ΦΕΚ 231/Α'). 

3. Τις διατάξεις του ν.2503/1997 (ΦΕΚ 107/Α/30.5.1997) 
που αφορά τη διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις. 

4. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

5. Την υπ’ αριθμ. 113/2005 απόφαση του Δημοτικού 
Συμβουλίου Δήμου Κλείτορος που αφορά τη σύσταση 
του νομικού προσώπου με την επωνυμία «Βιβλιοθήκες 
Δήμου Κλείτορος». 

6. Την υπ’ αριθμ. 709/20.1.2005 απόφαση της Γενικής 
Γραμματέως Περιφέρειας Πελοποννήσου «Ανάθεση 
αρμοδιοτήτων και ασκήσεως αυτών κατ’ εντολή μας», 
αποφασίζουμε: 

1. Συνιστούμε στο Δήμο Κλείτορος Νομού Αρκαδίας 
νομικό πρόσωπο Δημοσίου Δικαίου με την επωνυμία 
«Βιβλιοθήκες Δήμου Κλείτορος». 

2. Έδρα του Νομικού Προσώπου ορίζεται το Δημοτικό 
Διαμέρισμα Μυγδαλιάς και σε περίπτωση που καταρ- 
γηθεί το Δημοτικό Σχολείο η έδρα θαμεταφερθεί στο 
Δημοτικό Διαμέρισμα Βαλτεσινίκου του οποίου το σχο- 
λείοθα λειτουργεί. 

3. Σκοπός του Νομικού Προσώπου είναι: 

α) Η αναβάθμιση του επιπέδου παρεχόμενων υπη¬ 
ρεσιών στον τομέα που αφορά την επιμόρφωση-κα- 
τάρτιση. 

β) Η διάχυση της πληροφόρησης και γενικότερα η 
δημιουργική αξιοποίηση του ελεύθερου χρόνου τόσο 
του μαθητικού πληθυσμού, όσο και των λοιπών κυρίως 
νέων της ευρύτερης περιοχής του Δήμου, καθώς και 
των επισκεπτών. 

Γ) Η οργανωμένη προβολή για τη διάδοση της ανά¬ 
γνωσης στον αγροτικό πληθυσμό. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου Κλείτορος ποσο¬ 
στού 1% των τακτικών του εσόδων όπως αυτά θα προ¬ 
κύπτουν από τα τελευταία απολογιστικά στοιχεία. Για 

το έτος 2005 η επιχορήγηση αυτή ανέρχεται στο ποσό 
των 4.483,00 ΕΥΡΩ, 
β) Επιχορηγήσεις του Κράτους 
γ) Κάθε είδους εισφορές, δωρεές, κληροδοσίες 
δ) Εισπράξεις από το αντίτιμο των παρεχόμενων από 
το Νομικό Πρόσωπο πραγμάτων ή υπηρεσιών 
ε) Κάθε άλλη νόμιμη πρόσοδος 

5. Περιουσία 

Στην αποκλειστική κυριότητα του νομικού προσώπου 
θα ανήκει κάθε περιουσιακό στοιχείο κινητό ή ακίνητο 
που θα αποκτάται με οποιονδήποτε νόμιμο τρόπο. 

6. Το νομικό πρόσωπο εκπροσωπείται στα Δικαστή¬ 
ρια και σε κάθε Δημόσια Αρχή από τον Πρόεδρο του 
Δ.Σ. και όταν αυτός απουσιάζει ή κωλύεται από τον 
Αντιπρόεδρο. 

7. Με την απόφαση αυτή προκαλείται δαπάνη ύψους 
4.483,00 ΕΥΡΩ σε βάρος του προϋπολογισμού του Δή¬ 
μου Κλείτορος έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΠΡΟΚΟΠΟΥ 
-♦- 

Αριθ.18110 (4) 

Κατάργηση νομικού προσώπου δημοσίου δικαίου και 
σύσταση δύο (2) νέων ν.π.δ.δ. στο Δήμο Μακρακώ- 
μης Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις των άρθρων: 

α) 203 του π.δ. 410/1995 (Δ.Κ.Κ.) και 5 παρ. 8 του ν.1894/ 
1990 (ΦΕΚ Α' 110). 

β) 7 (παρ. 16) του ν. 2307/1995 (ΦΕΚ Α' 113) και 14 παρ. 
1 και 2 του ν. 2399/1996 (ΦΕΚ Α' 90) - μεταβίβαση αρ¬ 
μοδιοτήτων Νομάρχη σε Περιφερειακό Διευθυντή και 
Γ ενικό Γ ραμματέα Περιφέρειας, αντίστοιχα. 

γ) 6 (παρ. 10) του ν. 2503/1997 (ΦΕΚ Α' 107), «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτ/ση κ.α.δ». 

δ) 1 παρ. 4613 του ν. 2539/1997 (ΦΕΚ Α' 244), «Συγκρό¬ 
τηση της Πρωτοβάθμιας Τοπικής Αυτοδιοίκησης». 

ε) Του άρθρου 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με το 
άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. 8970/17.6.19991 απόφαση του Νομάρχη 
Φθ/δας, περί σύστασης νομικού προσώπου δημοσίου 
δικαίου με την επωνυμία «Σχολική Επιτροπή Δημοτικού 
- Νηπιαγωγείου του Δήμου Μακρακώμης η οποία δη- 
μοσιεύθηκε στο ΦΕΚ 496/9.7.1991 τεύχος Β'. 

3. Την υπ’ αριθμ. 155/2005 απόφαση του Δημοτικού 
Συμβουλίου Δήμου Μακρακώμης με την οποία α) κα- 
ταργείται η υπ’ αριθμ. 96/1991 απόφαση του Δημοτικού 
Συμβουλίου και συστήνονται δύο ξεχωριστά ν.π.δ.δ. 
λόγω στέγασης σήμερα σε χωριστά κτίρια των δύο 
αυτών σχολικών μονάδων. 

4. Την υπ’ αριθμ. 1100/11.2.1998 απόφασή μας περί με¬ 
ταβίβασης δικαιώματος υπογραφής «Με Εντολή Γ ενικού 
Γ ραμματέα Περιφέρειας», στο Διευθυντή Αυτοδιοίκησης 


και Αποκέντρωσης, η οποία δημοσιεύθηκε στο ΦΕΚ Β 
179/25.2.1998, αποφασίζουμε: 

1. Καταργούμε την αριθ. 8970/17.6.1991 απόφαση του 
Νομάρχη Φθ/δας (ΦΕΚ τ.Β'496/9.7.1991) για τους παρα¬ 
πάνω εκτιθέμενους λόγους. 

2. Συνιστούμε στο Δήμο Μακρακώμης Νομού Φθι¬ 
ώτιδας α) νομικό πρόσωπο Δημοσίου Δικαίου με την 
επωνυμία «Σχολική Επιτροπή Δημοτικού Σχολείου Μα¬ 
κρακώμης». 

Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, και ο 
εξοπλισμός γενικά των διδακτηριακών εγκαταστάσεων. 

Η φροντίδα για την εξεύρεση και τον εφοδιασμό της 
σχολικής μονάδας με έπιπλα και σκεύη, με βιβλία για 
τη σχολική βιβλιοθήκη και γενικά η λήψη όλων των ανα¬ 
γκαίων μέτρων της καλής διοικητικής λειτουργίας της 
μονάδας και της ασφάλειας του χώρου στέγασης. 
Πόροι του Νομικού Προσώπου είναι: 
α α) Η ετήσια επιχορήγηση του Δήμου, 
β β) Η ετήσια επιχορήγηση του Κράτους, 
γ γ) Οι κάθε είδους δωρεές, κληροδοσίες κ,λ.π. και 
δ δ) Οι πρόσοδοι από τυχόν περιουσία του. 
Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του Προϋπολογισμού του Δήμου Μακρακώμης 25.000.00 € 
περίπου για καθένα από τα επόμενα έτη. 

β) ίδιο νομικό πρόσωπο δημοσίου δικαίου με την επω¬ 
νυμία «Σχολική Επιτροπή Νηπιαγωγείου Μακρακώμης» 
Σκοπός του νομικού προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, 
του εξοπλισμού και γενικά των διδακτηριακών εγκα¬ 
ταστάσεων. 

Η φροντίδα για την εξεύρεση και τον εφοδιασμό της 
σχολικής μονάδας με έπιπλα και σκεύη, με βιβλία για 
τη σχολική βιβλιοθήκη και γενικά η λήψη όλων των ανα¬ 
γκαίων μέτρων της καλής διοικητικής λειτουργίας της 
μονάδας και της ασφάλειας του χώρου στέγασης. 
Πόροι του νομικού προσώπου είναι: 
αα) Η ετήσια επιχορήγηση του Δήμου 
ββ) Η ετήσια επιχορήγηση του Κράτους 
γγ) Οι κάθε είδους δωρεές, κληροδοσίες κ.λ.π. και 
δδ) Οι πρόσοδοι από τυχόν περιουσία του. 
Ακροτελεύτιο άρθρο 

Από την απόφαση αυτή προκαλείται δαπάνη σε βάρος 
του Προϋπολογισμού του Δήμου Μακρακώμης 12.500,00 € 
περίπου για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Νοεμβρίου 2005 
Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

(5) 

Χορήγηση άδειας άσκησης επαγγέλματος Κοινωνικής 
Λειτουργού στην Δημητριάδου Παρθένα του Ιωάννη 
και της Χρυσούλας. 

Ο ΝΟΜΑΡΧΗΣ ΔΡΑΜΑΣ 

Με την υπ’ αριθμ. 6665/18.11.2005 απόφαση του Νο¬ 
μάρχη Δράμας χορηγείται στη Δημητριάδου Παρθένα 
του Ιωάννη και της Χρυσούλας κατοίκου Δράμας, άδεια 
άσκησης επαγγέλματος Κοινωνικής Λειτουργού κατη¬ 
γορίας Τ.Ε. 

Με εντολή Νομάρχη 
Ο Διευθυντής 
ΧΡΗΣΤΟΣ ΧΑΤΖΟΥΡΙΔΗΣ 

-♦- 

Αριθ.3605 (6) 

Καθιέρωση υπερωριακής εργασίας (απογευματινής) των 
υπαλλήλων της Δ/νσης Οικονομικών Υπηρεσιών κατά 
το Δ' τρίμηνο 2005. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση...» 
(ΦΕΚ 180/τ.Α79.9.1999). 

2. Τις διατάξεις των άρθρων 2 (παρ. 1 περ. β') και 3 
(παρ. 1) του ν. 301/1976 «Περί της εις την Εφημερίδα 
της Κυβερνήσεως δημοσιευομένης ύλης...» (ΦΕΚ91/τ.Α7 
20.4.1976) 

3. Τις διατάξεις του άρθρου 16 του ν. 3205/2003 (ΦΕΚ 
297/2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και ΟΤΑ. κλπ.». 

4. Τις διατάξεις του άρθρου 18 του ν. 3336/2005 (ΦΕΚ 
96/Α/20.4.2005) «Παροχή οδηγιών για την υλοποίηση της 
μισθολογικής πολιτικής του έτους 2005». 

5. Το υπ’ αριθμ. Φ 14 β/307/15.9.2005 έγγραφο του 
Ελεγκτικού Συνεδρίου-Υπηρεσία Επιτρόπου στο Νομό 
Φλώρινας. 

6. Την ανάγκη υπερωριακής εργασίας πέραν του κανο¬ 
νικού ωραρίου κατά τις απογευματινές ώρες από τους 
υπαλλήλους της Δ/νσης Οικονομικών Υπηρεσιών της 
Ν.Α. Φλώρινας. 

7. Το από 14.11.2005 υπηρεσιακό σημείωμα της Δ/νσης 
Οικονομικών Υπηρεσιών από το οποίο προκύπτει ότι έχει 
προβλεφθεί η απαιτούμενη πίστωση για την πληρωμή 
των υπερωριών των εν λόγω υπαλλήλων, αποφασίζου¬ 
με: 


Καθιερώνουμε υπερωριακή εργασία καθ’ υπέρβαση 
της υποχρεωτικής, κατά τις απογευματινές ώρες και 
κατά το Δ' τρίμηνο 2005, για τους δώδεκα (12) υπαλ¬ 
λήλους της Δ/νσης Οικονομικών Υπηρεσιών, οι οποίοι 
θα ασχοληθούν με επεξεργασία οικονομικών στοιχείων 
που ζητήθηκαν από την εδώ Υπηρεσία Επιτρόπου Ελε¬ 
γκτικού Συνεδρίου η οποία κατ’ εντολήν του Προέδρου 
του Ε.Σ. (σχετ. η υπ’ αριθμ. Φ.Γ8/25578/19.8.2005 διατα¬ 
γή), θα πρέπει εντός του τρέχοντος έτους, να ελέγξει 
απολογισμούς της Ν. Α. επτά χρήσεων, ήτοι από το 1997 
έως και το 2003. 

Η παραπάνω εργασία είναι αδύνατον να γίνει κατά 
τις εργάσιμες ώρες, καθόσον υπάρχει μεγάλος φόρτος 
εργασίας λόγω λήξεως του οικον. έτους. 

Η υπερωριακή εργασία θα παρέχεται από την 15:00 μ.μ. 
έως την 20:00 μ.μ. κάθε εργάσιμη μέρα και με ανώτατο 
όριο 60 ώρες μηνιαίως. 

Οι δαπάνες της παρούσας απόφασης θα βαρύνουν 
τις πιστώσεις του φορέα 072 «Υπηρεσίες Διοίκησης της 
Ν.Α.Φ.» ύψους 8000 ευρώ ΚΑΕ 0511. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 24 Νοεμβρίου 2005 

Ο Νομάρχης 
ΙΩΑΝΝΗΣ ΣΤΡΑΤΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. 9900/13.10.2005 απόφαση Γενικού 
Γραμματέα Περιφέρειας Κεντρικής Μακεδονίας που 
δημοσιεύθηκε στο ΦΕΚ 1433/Β'/17.10.2005 και αφορά την 
τροποποίηση του Οργανισμού Εσωτερικής Υπηρεσίας 
του Κ.Α.Π.Η. Δήμου Νάουσας Ν. Ημαθίας, διορθώνεται 
η φράση στο δεύτερο εδάφιο της παραγράφου 1 όπου 
αναφέρονται τα προσόντα διορισμού του κλάδου ΠΕ 
Ψυχολόγων, από «Προσόν διορισμού στον εισαγωγικό 
βαθμό, ορίζεται οποιοδήποτε πτυχίο ή δίπλωμα οποιου- 
δήποτε τμήματος Α.Ε.Ι, της ημεδαπής, ή ισότιμων σχο¬ 
λών της αλλοδαπής» που γράφθηκε εκ παραδρομής, 
στο ορθό «Προσόν διορισμού στον εισαγωγικό βαθμό, 
ορίζεται το ομώνυμο πτυχίο ή δίπλωμα τμήματος Α.Ε.Ι, 
της ημεδαπής, ή ισότιμο αντίστοιχης ειδικότητας σχο¬ 
λών της αλλοδαπής». 

(Από τη Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




